SL
C 235/70
Uradni list Evropske unije
3.7.2023
Predloga Tožeča stranka Splošnemu sodišču predlaga, naj: — razglasi ničnost Delegirane uredbe Komisije (EU) 2023/340 z dne 8. decembra 2022 o spremembi Delegirane uredbe (EU) 2017/118 glede ohranitvenih ukrepov na območjih Sylter Aussenriff, Borkum-Riffgrund, Doggerbank in Östliche Deutsche Bucht ter na območjih Klaverbank, Friese Front in Centrale Oestergronden (1); — toženi stranki naloži plačilo stroškov.
Tožbena razloga in bistvene trditve Tožeča stranka v utemeljitev tožbe navaja dva tožbena razloga. 1.
Prvi tožbeni razlog: kršitev pogodb Po mnenju tožeče stranke izpodbijana Uredba krši načelo sorazmernosti, ki je opredeljeno v členu 5(4) Pogodbe EU.
Zlasti: — Z izpodbijano uredbo naj se glede na varstvo habitatnega tipa „greben“ (koda 1170), ki je predmet njenega varstva, ne bi uresničevalo nobenega legitimnega cilja.
Opredelitev, ki jo je podala Nemčija, habitatnega tipa „greben“, navedene v Prilogi I k Direktivi o habitatih, naj bi bila preveč nedoločna.
Komisija napačno ni izpodbijala te opredelitve. — Področja, na katera se nanašajo ribolovne omejitve zaradi izpodbijane uredbe, naj bi bila določena preveč obširno in naj bi presegala okvir, ki je potreben za varstvo habitatov. — V delu, v katerem je Uredba namenjena varstvu biotopov „prodnata območja, območja z grobim peskom in območja s školjčnim prodom, bogata z vrstami“, po mnenju tožeče stranke ni bilo dokazano, da bi bile omejitve ribolova potrebne za zaščito tega biotopa. — Preizkus primernosti omejitev ribolova, določenih z izpodbijano uredbo, naj v bistvu sploh ne bi bil mogoč, saj naj bi bila že strokovna znanja za ukrepe upravljanja, ki jih je predložila Nemčija, pomanjkljiva.
Komisija slednjih napačno ni izpodbijala. — Poleg tega naj bi bili v vzhodnem delu zunanjega grebena otoka Sylt predvideni ukrepi za nekatere omejitve tradicionalnega ribolova kozic, ne pa za druge tehnike ribolova, ki naj bi imele primerljivo majhen vpliv na habitate. — Dalje, prepoved kakršnih koli ribolovnih dejavnosti na 55 % območja Amrum Bank, naj v vsakem primeru glede na ribolov kozic, ne bi bila upravičena.
Učinki ribolova kozic na peščene podlage naj bi bili na podlagi različnih raziskav dovolj raziskani.
Pomembni učinki na habitat peščeni bregovi naj bi bili zato izključeni. — V zvezi z delom zunanjega grebena otoka Sylt, ki je izvzet iz omejitev ribolova, strokovna utemeljitev ni razvidna, to pa postavlja pod vprašaj omejitve ribolova za celotno področje. 2.
Drugi tožbeni razlog: nepristojnost V delu, v katerem je predmet izpodbijane Delegirane uredbe varstvo vrste biotopa „prodnata območja, območja z grobim peskom in območja s školjčnim prodom, bogata z vrstami“, to po mnenju tožeče stranke ni zajeto z okvirom kompetenc člena 11(2) Uredbe (EU) št.
1380/2013 (2) v povezavi s členom 13(4) Direktive 2008/56/ES (3), saj ta vrsta biotopa ni vključena v nacionalni program ukrepov, in tudi sicer ne spada na področja varstva, navedenega v členu 13(4) Direktive 2008/56/ES.
(1) (2) (3)
UL 2023, L 48, str. 1.
Uredba (EU) št.
1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št.
1954/2003 in (ES) št.
1224/2009 ter razveljavitvi uredb Sveta (ES) št.
2371/2002 in (ES) št.
639/2004 ter Sklepa Sveta 2004/585/ES (UL 2013, L 354, str. 22).
Direktiva 2008/56/ES Evropskega parlamenta in Sveta z dne 17. junija 2008 o določitvi okvira za ukrepe Skupnosti na področju politike morskega okolja (Okvirna direktiva o morski strategiji) (UL 2008, L 164, str.
19).